《唐多令 触事感怀》
明代·董纪

举眼便凄凉。寒鸦噪夕阳。二十年、多少兴亡。花榭柳台无片瓦，歌舞地、放牛羊。

往事莫思量。说来愁断肠。旧时人、都在他乡。但得酒杯长在手，终日醉何妨。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》